 waxaan ahay aabe dhalay wiil dhalinyaro ah oo jira 19 sano, wiilkaygu wuxuu ahaa nin degan oo aamus badan, aadna ugu fiican waxbarashada, wuxuu quraanka dhameeyey isagoo 12 sano jira, mudadii uu dhiganayay iskuulka wuxuu geli jiray kaalinta koowaad, arintaas aad ayaan ugu farxi jirnay aniga iyo hooyadiis, markii uu ugudbay fasalka F3, wuxuu sii labo jibaaray dadaalkii uu waday, si uu u helo boos scholarship ah, dadaalkaas uu ku jiray wuxuu keenay inuu yareeyo nasashadii, oo maalin iyo habeenba uu buuga la saaxiibo, waan kala hadlay dhowr jeer inuu naftiisa uturo oo uu nasto, imtixaankii ugu danbeeyey ee lagu qalinjabinta wuxuu galay kaalintii uu ku taami jiray, wuxuuna helay boos waxbarasho lacag laaan ah, maalmihii natiijada imtixaanka aan maqalnayba wiilkii wuu xanuunsaday, waxaan muddo kula wareegayay dhakhaatiirta, wax cudur ah kuma sheegin, aan ka ahayn in dhiigiisu hooseeyo, sidoo kale waxaan geynay goobaha quraan-saarka, iyaguna waxay ku sheegeen inay ku dhacday IL-CEYN, oo dadaalkiisa loo quuri waayay, arintaas ayaan u guuxnay, waxaan ku wadnay muddo bilo ah quraan faro badan, hase yeeshee inuu ka sii daro maahee kama soo kaban. 